Apstiprināts

ar Rīgas pilsētas izpilddirektora rīkojumu “Par Rīgas valstspilsētas pašvaldības finansiālā atbalsta piešķiršanu Rīgas pilsētas

apkaimju attīstības biedrībām”

NOLIKUMS

**Rīgas valstspilsētas pašvaldības finansiālā atbalsta**

**piešķiršanas kārtība Rīgas pilsētas apkaimju attīstības biedrībām**

# Vispārīgais jautājums

1. Nolikums (turpmāk – nolikums) nosaka kārtību, kādā tiek iesniegts un izskatīts Rīgas pilsētas apkaimju attīstības biedrības (turpmāk – Biedrība) pieteikums par Rīgas domes 14.12.2022. saistošajos noteikumos Nr. RD-22-178-sn “Par pašvaldības atbalstu Rīgas pilsētas apkaimju attīstības biedrībām” (turpmāk – Noteikumi) noteiktā Rīgas valstspilsētas pašvaldības (turpmāk – Pašvaldība) finansiālā atbalsta saņemšanu, pieņemts lēmums par tā piešķiršanu, noslēgts līgums par finansiālā atbalsta piešķiršanu un iesniegts pārskats par tā izlietošanu, kā arī Biedrības sadarbības ar Pašvaldību apjoms un saturs.

# Pieteikuma noformēšanas un iesniegšanas kārtība

1. Pieteikumu attiecīgā finansiālā atbalsta veida saņemšanai var iesniegt Biedrība, kas atbilst Noteikumu 9. un 10. punktā noteiktajiem kritērijiem, nepārsniedzot Noteikumu
2. punktā noteiktos ierobežojumus.
	1. Lai pretendētu uz Pašvaldības finansiālo atbalstu, Biedrība Pašvaldības Centrālās administrācijas Rīgas pilsētas Apkaimju iedzīvotāju centrā (turpmāk – Centrs) iesniedz:
		1. pieteikumu (1. pielikums);
		2. apliecinājumu (2. pielikums);
		3. Biedrības statūtus, ja informācija nav publiski pieejama oficiālajā Uzņēmumu reģistra tīmekļvietnē https://[www.ur.gov.lv/;](http://www.ur.gov.lv/%3B)
		4. citus dokumentus, kuri sniedz būtisku informāciju, kas ir svarīga pieteikuma

izskatīšanā un lēmuma pieņemšanā par finansiāla atbalsta piešķiršanu.

* 1. Šī nolikuma 3. punktā minētos dokumentus (turpmāk – Pieteikums) iesniedz elektroniskā formātā, un tie ir noformējami atbilstoši Ministru kabineta 28.06.2005. noteikumiem Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”, nosūtot:
		1. uz elektroniskā pasta adresi: aic@riga.lv;
		2. uz Centra oficiālo e-aderesi saskaņā ar Oficiālās elektroniskās adreses likumu.
	2. Pieteikumi, kas iesniegti pēc Pieteikumu iesniegšanas termiņa, netiek izskatīti.
	3. Paziņojums par Pieteikumu iesniegšanu tiek publicēts Pašvaldības tīmekļvietnē

[www.riga.lv](http://www.riga.lv/) un tīmekļvietnē [www.apkaimes.lv,](http://www.apkaimes.lv/) norādot:

* + 1. Pieteikuma iesniegšanas kārtību;
		2. Pieteikuma iesniegšanas termiņu;
		3. šo nolikumu.

# Pašvaldības finansiālā atbalsta pieteikumu vērtēšanas komisija un pieteikumu

**izvērtēšanas kārtība**

* 1. Pieteikumus vērtē Pašvaldības finansiālā atbalsta pieteikumu vērtēšanas komisija

(turpmāk – Komisija) trīs locekļu sastāvā, kas tiek apstiprināta ar Centra vadītāja rīkojumu.

* 1. Komisija Pieteikumu izvērtēšanu veic un atzinumu par iesniegto Pieteikumu izvērtēšanu iesniedz Centra vadītājam lēmuma pieņemšanai ne vēlāk kā 15 darba dienu laikā pēc Pieteikumu iesniegšanas termiņa beigām.
	2. Ja Komisijas loceklis ir personīgi ieinteresēts kādas Biedrības pieteikuma izskatīšanā, viņš par to informē pārējos Komisijas locekļus un nepiedalās šī pieteikuma izskatīšanā.
	3. Komisijas sēdes notiek bez Pieteikumu iesniedzēju klātbūtnes.
	4. Komisija:
		1. izvērtē Biedrību iesniegtos Pieteikumus;
		2. nepieciešamības gadījumā var lūgt Biedrībai precizēt iesniegto informāciju, norādot atbildes sniegšanas termiņu;
		3. sagatavo atzinumu par iesniegto Pieteikumu izvērtēšanu un iesniedz to Centra

vadītājam lēmuma pieņemšanai.

# Lēmuma par finansiālā atbalsta piešķiršanu pieņemšana un paziņošana

* 1. Centra vadītājs pēc Komisijas atzinuma saņemšanas pieņem lēmumu par finansiālā

atbalsta piešķiršanu vai lēmumu par atteikumu piešķirt finansiālo atbalstu.

* 1. Centra vadītājs lēmumu par finansiālā atbalsta piešķiršanu vai lēmumu par atteikumu piešķirt finansiālo atbalstu pieņem piecu darba dienu laikā pēc Komisijas atzinuma saņemšanas.
	2. Centra vadītāja pieņemto lēmumu var apstrīdēt Rīgas pilsētas izpilddirektoram.
	3. Paziņojums par Biedrībām piešķirto finansiālo atbalstu tiek publicēts Pašvaldības tīmekļvietnē [www.riga.lv](http://www.riga.lv/) un tīmekļvietnē [www.apkaimes.lv.](http://www.apkaimes.lv/)

# Līguma par finansiālā atbalsta piešķiršanu noslēgšana un izpildes kontrole

* 1. Centra Apkaimju attīstības un sabiedrības integrācijas pārvaldes vadītājs Pašvaldības Centrālās administrācijas vārdā noslēdz līgumu ar Biedrību par Pašvaldības finansiālā atbalsta piešķiršanu (turpmāk – Līgums). Līguma paraugs 3. pielikumā.
	2. Piešķirtais finansiālais atbalsts tiek pārskaitīts Biedrības bankas kontā Pieteikumā norādīto mērķu īstenošanai pēc Līguma spēkā stāšanās un rēķina saņemšanas.
	3. Lai nodrošinātu Biedrībai piešķirtā finansiālā atbalsta izmantošanu tam paredzētajam mērķim, Biedrībai jāiesniedz Centram pārskats (4. pielikums) par tā izlietošanu un Noteikumu 14.1. apakšpunktā noteiktā sadarbības pienākuma izpildi.
	4. Biedrība~~s~~ pārskatu par finansiālā atbalsta izmantošanu iesniedz 10 darba dienu

laikā pēc Līgumā norādītā termiņa noteikto mērķu sasniegšanai beigām.

# Biedrības sadarbības ar Pašvaldību apjoms un saturs

* 1. Atbilstoši Noteikumu 14.1. apakšpunktā noteiktajam Biedrības īsteno dalību kādā

no sadarbības pasākumiem:

* + 1. savas biedrības biedru, apkaimes iedzīvotāju informēšana par Pašvaldības aktualitātēm;
		2. atzinumu, priekšlikumu iesniegšana par Pašvaldības politikas plānošanas dokumentiem, saistošo noteikumu projektiem un citiem dokumentiem, t.sk. dalība publiskās, sabiedriskās apspriešanās;
		3. tieša sadarbība ar Pašvaldības Centrālās administrācijas struktūrvienībām, Pašvaldības kompetencē esošo nozaru vadošajām iestādēm (Rīgas domes departamenti) un Rīgas domes departamentiem pakļautām Pašvaldības iestādēm, Pašvaldības aģentūrām, kā arī citām Pašvaldības iestādēm, kurām saskaņā ar likumu vai attiecīgās iestādes nolikumu ir noteikta īpaša kompetence, projektu vadītājiem apkaimju attīstības jautājumos un Rīgas domes deputātiem – ierosinājumu iesniegšana, aktuālo jautājumu risināšana;
		4. līdzdarbība un iesaistīšanās tīmekļvietnes iesaisties.riga.lv izsludinātajos

projektos, pasākumos, aptaujās;

* + 1. dalība Pašvaldības organizētos informatīvos, viedokļu izzināšanas vai pieredzes

apmaiņas pasākumos;

* + 1. apkaimes iedzīvotāju aptauju organizēšana, viedokļu izzināšana par

pašvaldībai/apkaimes iedzīvotājiem aktuāliem jautājumiem;

* + 1. dalība Pašvaldības projektu konkursos (Līdzdalības budžeta, apkaimju iniciatīvu

u.c. konkursos);

* + 1. sadarbība ar citām apkaimju vai citu nozaru biedrībām, lai sniegtu atzinumus vai priekšlikumus Pašvaldībai pilsētvides, apkaimju attīstības vai citos jautājumos
	1. Biedrības, kuras pretendē uz finansiālo atbalstu līdz *1000 euro*, pārskata periodā

atbilstoši Noteikumu 14.1. apakšpunktā noteiktajam īsteno dalību kādā no Nolikuma

20. punktā noteiktajiem sadarbības pasākumiem.

22. Biedrības, kuras pretendē uz finansiālo atbalstu līdz *3000 euro*, pārskata periodā atbilstoši Noteikumu 12.6. un 14.1. apakšpunktā noteiktajam īsteno dalību vismaz četros no Nolikuma 20. punktā noteiktajiem sadarbības pasākumiem un kopā vismaz septiņos dažādos sadarbības pasākumos.

Rīgas pilsētas izpilddirektors J. Lange